Rock Hotel

Rock Hotel oli eesti rokkansambel, mis tegutses aastatel 1978–2022. Ansambli lõid muusikud, keda ühendas huvi 1950. aastate rock'n'rolli vastu. Keskne asutajaliige oli Heigo Mirka, kelle isiklikku mahukat plaadi- ja lindikogu kuulamas käinud noored muusikud asutasidki uue ansambli. Muusikakogu helindid olid aluseks kaverite loomisel. Ansambli esimene avalik esinemine toimus 20. oktoobril 1978 kunstiinstituudi üliõpilaste peol, siis esineti veel nimeta kollektiivina. Mängiti neljakesi (Ivo Linna, Heigo Mirka, Andres Põldroo, Harry Kõrvits), puudus klahvpillimängija. Ansambel kutsus ennast toona "rock'n'rolli austajate sektiks". 1979. aasta alguses lõi kampa klahvpillimängija Margus Kappel. Ansamblile nime panemisel võeti esimene pool lähtuvalt rokkmuusikast kui stiilist ja kuna kõik olid mänginud Viru hotelli varietees, siis sealt tuli nime teine pool. Eesti Televisiooni ekraanil oli ansambel 9. veebruaril 1979 saatesarja "Muinaslood muusikas" saates "Rock". Teledebüüt tehti nime Harry & Rock Hotel all. Sama aasta detsembris esineti ETV ja Soome Yleisradio koostöösaates "Õhtutäht – Iltatähti". Esimesed eestikeelsed lood, "Kikilips" ja "Aeg meid muutnud on" lindistati 1980. aastal. Rock Hoteli kuulsus hakkas kasvama: kui 1979. aastal oli neil 21 esinemist, siis 1982. aastal juba üle 200. Eesti Raadio noortesaate "Soovid, soovid, soovid" kuulajad hääletasid Rock Hoteli viis aastat järjest (1980–1984) Eesti parimaks ansambliks. Nõukogude Liidus hakati kontserte andma 1981. aastal. Esineti Venemaal, Leedus, Lätis, Moldaavias ja mujal. 1985. ja 1986. aastal võimaldati ansamblil esinemine Moskvas Kesktelevisioonis, mida loeti tollal populaarsuse ja edukuse näitajaks. Esimene välisreis tehti 1987. aastal Angolasse, 1989. aastal musitseeriti Los Angeleses, 2007. aastal oldi esinejad eestlaste jaanipeol Brüsseli lähedal. Aastatel 1986–1988 tegi ansamblis kaasa saksofonist Ülari Kirsipuu. Aastatel 1986–1987 esines koos põhikoosseisuga puhkpillikvartett koosseisus Jaan Rajala (trompet), Tarmo Marken (trompet), Ülari Kirsipuu (tenorsaksofon), Sulev Sommer (tenorsaksofon) ja Väino Põllu (tromboon). Puhkpillirühmast loobuti majanduslikel põhjustel. Oktoobris 2008 tähistas ansambel 30. tegutsemisaastat raamatu ilmumise ja juubeliturneega. 2022. aasta seisuga oli Rock Hotel kõige kauem samas koosseisus mänginud Eesti ansambel. Viimase kontserdi andis Rock Hotel 15. veebruaril 2022 Kõue mõisas. Ivo Linna (vokaal) Tiit Kõrvits (soolokitarr), alates sügisest 1983 Heigo Mirka (basskitarr) Margus Kappel (klahvpillid) Harry Kõrvits (trummid) Andres Põldroo (soolokitarr) 1978 kuni sügiseni 1983 1983 "Rock Hotel" (vinüül, Meloodia) 1984 "Ivo Linna & Rock Hotel" (vinüül, Meloodia) 1986 "Rock Hotel" (vinüül, Meloodia) 1995 "Aeg meid muutnud on" (CD, Red Hot) 1998 "Rock-Hotel 20" (CD, Helitroonika) 1999 "Kõva ketas" (CD, Hitivabrik) 2007 "Rock Hotel Rock Cafe's" (DVD) 2008 "Rock Hotel" (30 aasta juubel, 3CD, Elwood) 2012 "Kontsert Pirita kloostri varemetes" (DVD) Heigo Mirka 1987. aastal Margus Kappel 1987. aastal Harry Kõrvits 1987. aastal Ivo Linna 1987. aastal Tiit Kõrvits 1999. aastal 2023 – Panus Eesti muusikasse 1980–1984 hääletasid Eesti Raadio noortesaate "Soovid, soovid, soovid" kuulajad Rock Hoteli viis aastat järjest Eesti parimaks ansambliks Postimees. Arvamus ja kultuur. Rock Hotel kui armastuse kiirgamise fenomen. 21. jaanuar.2023. Vaadatud 28.01.2023. Andres Oja. Tsepeliini triumf. Eesti rock 1970. aastatel." Kirjastus Tänapäev. 2016. lk. 257. Jaanus Hämarsoo. Rock Hotel panigi pillid lõplikult kotti! Ivo Linna: iga asi saab kord otsa. – Kroonika, 17. veebruar 2022 Mihkel Truman. Aeg meid muutnud on? Rock Hotel 30. Kirjastus Mihkel Truman. 2008. Rock Hotel andmebaasis MusicBrainz (inglise keeles) "Rock'n'roll'i hotellipidaja" Eesti Ekspress, 10. oktoober 2008. "Rock Hotel andis juubeli puhul välja raamatu" ERR, 9. oktoober 2008. Kas see oli Rock Hoteli viimane pidu? Maaleht, 17. veebruar 2022. Legendaarne Rock Hotel lõpetas tegevuse! Ivo Linna: siin koroonal on ka oma roll. tv3.ee. Ilmus treiler bändi Rock Hotel dokumentaalsarjale. Diktor, 10. november 2022. Tiina Laura Kimmel. Rock Hotel: me pole tahtnud kuulsaks saada – see, mis meile meeldis, meeldis ka rahvale. Postimees, Kultuur, 21. jaanuar 2023.